Plaasmoorde!!!!! Farm Murders!!!!! - Page 394 - Stormfront
Page 394 of 673 « First < 294 344 380 381 382 383 384 385 386 387 388 389 390 391 392 393 394 395 396 397 398 399 400 401 402 403 404 405 406 407 408 444 494 > Last »
03-16-2009, 07:07 AM #3931
Besighede steier onder rooftogte
Die Baaise polisie het sakelui gewaarsku om hul veiligheidsmaatreëls op te skerp en daaglikse roetines nie te ooglopend te laat blyk nie.
Dié waarskuwing volg op ses gewapende rooftogte hier oor die naweek. Op die vraag of rooftogte in die Baai aan die toeneem is, wou kapt. Johan Rheeder, ’n polisiewoordvoerder, geen kommentaar lewer nie.
In vyf van die ses voorvalle was dit drie mans wat toegeslaan het.
Die rooftogte word egter nie met mekaar verbind nie, het Rheeder gesê. “Moontlike slagoffers se modus operandi word dopgehou. Veiligheidsplanne moet in werking gestel word sodat ondernemings hulself kan beskerm.”
Hy het ondernemings ook aangeraai om nie groot bedrae kontant op hul perseel aan te hou nie.
Vrydagmiddag is die Picardi Rebel-drankwinkel in Korsten omstreeks 16:50 beroof.
Om 19:20 het die New Brighton Corner Shop in New Brighton deurgeloop en om 23:15 die Red Lion Hotel in Noord-einde.
Saterdagoggend omstreeks 09:16 is die Laser-selfoonwinkel in Algoa Park en sowat 10 min later die Perfume & Clothing-winkel in Govan Mbeki beroof.
Selfone, selfoonkaarte en kontant is gebuit.
Ingevolge ’n nuwe polisiebeleid wou Rheeder nie die waarde van die gesteelde goedere of bedrae kontant bekend maak nie.
Vrydagoggend het vier rowers op die Francarlo-juwelierswinkel in die Walmer Park-winkelsentrum toegeslaan en met horlosies ter waarde van meer as R600 000 gevlug. Skote is geskiet maar niemand is beseer nie.
03-17-2009, 03:13 AM #3932
’n Groot kalmte en toe skote
’n Man van ’n kleinhoewe in Krauseville in Kameeldrift, wes van Pretoria, is eergisteraand deur twee gewapende rowers in die bobeen geskiet, aangerand en beroof.
Mnr. Jannie van Vuuren (39) is ook met ’n moersleutel agter die kop en linkeroor en met die vuis geslaan.
Die rowers het Van Vuuren oorval nadat sy hond verwoed begin blaf het.
“Ek het die besem gevat en gaan kyk, want ek het gedink dis dalk ’n ystervark. Toe ek by die heining kom, het die twee mans dit geknip en deurgekruip.
“ ’n Groot kalmte het oor my gekom. Toe vra ek hulle wat hulle soek. Hulle het in Engels geskree hulle sal skiet en toe skiet hulle my.”
Nadat die rowers hom met ’n moersleutel agter die kop geslaan het, is hulle saam met hom by sy huis in waar hulle geld en die kluis se sleutel gevra het.
“Ek het ‘ k e bo kae’ (hoeveel geld) gevra,” het Van Vuuren gister vertel.
“Ek het vir hulle gesê die polisie het beslag gelê op my vuurwapens en dat daar niks in die kluis is nie.
“Hulle wou R20 000 by my hê, maar ek het net R1 800 gehad wat hulle toe gevat het.”
Hulle het sy hande met sy stewels se veters agter sy rug vasgebind. “Ek het hulle gewaarsku om nie my beursie te vat nie omdat die polisie hulle met my kaarte sal kan opspoor.”
Die rowers het toe nie die beursie gevat nie. Van Vuuren het hulle ook gemaan om te vat wat hulle wil hê, want sy bure het die skoot gehoor en dat mense binnekort sal opdaag.
“Hulle het my Nike-tekkies en my ma se selfoon gesteel, my in die waskamer toegesluit en gevlug.”
Van Vuuren se ma, mev. Andrea van Vuuren (64), het tydens die rooftog by familie in Benoni gekuier het.
Van Vuuren het homself losgewikkel en uit die waskamer bevry met ’n ander sleutel wat in die kamer was.
Hy het die polisie, paramedici van die Steve Biko-hospitaal en die landelike beveiligingsektor in die Kameeldrift-omgewing bedank vir hul vinnige reaksie.
Me. Hettie Jordaan van die landelike beveiligingsektor het gesê hulle het ander inwoners dadelik gewaarsku gewapende rowers is in die omgewing doenig.
Die Pretoria-polisie se trio-taakgroep ondersoek die rooftog. Niemand is nog in hegtenis geneem nie.
Mense wat tydens ’n gewapende aanval in nood verkeer, kan die landelike beveiligingsektor by 0 082 575 6001 bel.
03-17-2009, 03:16 AM #3933
Verdagte alleen gelos - met 1 boei
’n Hoëvlakondersoek is gelas nadat die verdagte in ’n opspraakwekkende moordsaak glo van agter op ’n oop polisiebakkie ontsnap het deur hom uit sy handboei los te wikkel.
Beeld het in Desember 2007 op die voorblad berig hoe mnr. Fanie Keyser (47), ’n verteenwoordiger in die farmaseutiese bedryf in Pretoria en deeltydse beesboer, met ’n AK47 doodgeskiet is kort nadat hy en sy gesin by hul vakansiehuis in Marlothpark teenaan die Krugerwildtuin aangekom het.
Die polisiebeamptes wat ’n verdagte in dié moord, mnr. Shadrack Ndzukula (18), verlede week vervoer het, het hom na bewering alleen op die bakkie gelos terwyl hulle by ’n kafee stilgehou het om kos te koop. Die enigste boei waarmee Ndzukula se een hand aan die bakkiereling vas was, was glo so slap dat hy net sy arm daaruit kon trek, het Beeld verneem.
’n Woedende mnr. Siphosezwe Masango, LUR vir veiligheid en sekuriteit in Mpumalanga, het die ondersoek na die ontsnapping gelas. Ndzukula se ontsnapping verlede Dinsdag het veral inwoners van Marlothpark erg geskok. Hy is in Augustus verlede jaar tydens ’n polisieklopjag op ’n kampong naby dié dorp vasgetrek. Sy makker, ’n 12-jarige seun, is ten tyde van die klopjag doodgeskiet.
Hulle het ’n AK47-aanvalsgeweer by hulle gehad toe die polisie toegeslaan het.
Aanvanklik is gesê Ndzukula het ontsnap terwyl hy van die hof na die polisiekantoor op Komatipoort geneem is. Behalwe om te bevestig dat hy ontsnap het, wou die polisie toe nie meer inligting oor die ontsnapping bekend maak nie. Beeld het intussen betroubaar verneem nalatigheid het waarskynlik ’n rol in die ontsnapping gespeel.
Die verdagte het na bewering nie tydens die rit tussen die hof en die polisiekantoor ontsnap nie, maar terwyl hy alleen agter op gesit en wag het. ’n Vangwa was glo nie beskikbaar om hom te vervoer nie.
Toe die polisiebeamptes uit die kafee kom, was die verdagte weg en het die boei steeds aan die reling gehang. Skynbaar was dit nie styf genoeg vasgemaak nie en het Ndzukula, ’n Mosambiekse burger, sy hand daaruit getrek en gevlug.
Masango het gister gesê die laksheid van sommige polisiebeamptes stel die lewens van inwoners van Mpumalanga in gevaar.
“Voorvalle soos dié ontsnapping skaad die goeie werk van die polisiemanne wat hom in die eerste plek in hegtenis geneem het.”
Die polisie op Komatipoort was nie gister beskikbaar om kommentaar te lewer nie.
03-17-2009, 03:18 AM #3934
Sakeman aangerand en vir dood gelaat deur drie inbrekers
’n Sakeman van Benoni aan die Oos-Rand is ontvoer en erg aangerand voordat hy vir dood agtergelaat is.
Mnr. Ernest Waner (60) en ’n man (47) wat vir hom werk, is Vrydagaand deur drie vermeende inbrekers in Waner se huis in Leyesstraat, Morehill, oorval en in sy motor se kattebak gegooi voordat daar met hulle rondgery is.
Die werker, net bekend as Elijah, het ontsnap. Waner is egter erg aangerand en vir dood agtergelaat.
Mnr. Joshua Waner, sy broerskind, het gister vertel hoe sy oom se huishulp omstreeks 16:30 terwyl sy die huis gesluit het, oorval is.
“Die verdagtes het haar in die huis vasgemaak en vir my oom gewag. Toe kom Elijah daar aan en hy word ook vasgebind en geblinddoek. Hulle het my oom ingewag, hom vasgebind en geblinddoek en ’n lap in sy mond gedruk.”
Die verdagtes wou kontant en die kluissleutels hê, maar Waner het vir hulle gesê dat hy nie ’n kluis het nie.
“My oom het toe gesê hy sal hulle na sy onderneming neem om geld te kry.”
Albei mans is toe van hul selfone en beursies beroof en in Waner se motor se kattebak gegooi. “Elijah het losgekom en uit die kattebak gespring toe die motor nog beweeg het. Hy is nie beseer nie. My oom is egter pimpel en pers geslaan en vir dood in ’n veld naby die Verre Oos-Rand-hospitaal agtergelaat.”
Waner het vermoedelik van omstreeks 22:00 tot 06:00 Saterdagoggend daar gelê voordat hy eindelik deur die polisie, wat die gebied gepatrolleer het, gevind is.
“Ons is omstreeks 03:00 gekontak toe sy motor verlate naby die Lakeside Mall gekry is en het na hom begin soek,” het Waner se se broerskind gesê.
Kapt. Alfred Nakana, Benoni-polisiewoordvoerder, het gesê die beamptes wat hom gevind het, het hom na die Glynnwood-hospitaal geneem.
Me. Sally Walsh, hospitaal-woordvoerder, het gister bevestig Waner is in ’n stabiele toestand. “Hy is erg aangerand regoor sy liggaam.”
Waner self wou nie met die media praat nie. Volgens Walsh is hy nog baie verward en geskok.
Sy dogter, wat nie haar naam wou bekend maak nie, het gesê die gesin vrees nou vir haar pa se veiligheid.
Nakana het gesê nog geen arrestasies is gemaak nie.
03-17-2009, 03:19 AM #3935
2 ontken in hof dat hul skuldig is aan moord met graaf
Vereeniging. – Twee mense wat daarvan verdink word dat hulle ’n man in 2004 aan ’n boom vasgemaak, aangerand en met ’n graaf doodgeslaan het, het gister hier in die rondgaande hof skuld ontken.
Mev. Reinette Louise Harmse (48) van Vereeniging en mnr. Marthinus Jacobus Myburgh (25) van Vanderbijlpark staan tereg op aanklagte van moord, roof met verswarende omstandighede en huisbraak.
Myburgh staan ook tereg op ’n klag van ontsnapping uit aanhouding.
Harmse se dogter, me. Mar-nette Louise Strydom (22), wat in Desember 2004 saam met haar ma vir die misdade gearresteer is, is nou ’n staatsgetuie en word nie verhoor nie. Sy en Myburgh, die ander beskuldigde, was ten tyde van die moord in ’n romantiese verhouding.
Die verhoor spruit voort uit die moord op mnr. Pieter Willem van Staden (58), wat in ’n vaste verhouding met Harmse, een van sy vermeende moordenaars, was.
Hy is vermoedelik dood toe hy in 2004 in ’n oop stuk veld in Mario Milani-rylaan, ook bekend as Spider Valley in Vereeniging, eers aangerand, aan ’n boom vasgebind en later met ’n graaf doodgeslaan is.
As die verdagtes skuldig bevind word, kan hulle weens die roofklag elkeen ’n minimum van 15 jaar gevangenisstraf opgelê word, en lewenslank weens die moord.
Harmse se regsverteenwoordiger het ’n pleitverduideliking aan die hof voorgelees waarin sy erken sy was by tye teenwoordig tydens die aanranding op haar destydse vriend, maar dat sy onskuldig is. Sy beweer ook Myburgh het haar gedwing om daar te wees.
In Myburgh se pleitverduideliking sê hy Harmse en die oorledene het onderweg na ’n “jol” oor geld gestry. Harmse se dogter (Strydom) het glo gehelp om Van Staden aan te rand voordat hulle hom aan ’n boom vasgebind het.
“Ons gaan hom nie n*** nie. Kom ons maak die p**s vas sodat ek my goed kan gaan haal waarvoor ek hom gen*** het,” het Harmse luidens Myburgh se pleitverduideliking gesê.
Volgens hom het Harmse hierna elektriese ware by Van Staden se woonstel gesteel wat sy kort daarna by Nigeriërs vir dwelms verruil het. Myburgh beweer dit was Harmse wat Van Staden later die aand met die graaf gaan doodslaan het.
Die oorledene se seun, mnr. Jan Willem van Staden, het gister getuig hoe hy na sy pa gesoek het. Hy sal vandag verder getuig.
03-17-2009, 03:20 AM #3936
Man van kleuterskooleienaar betas glo seun
Die polisie stel ondersoek in na ’n man wat glo ’n vierjarige seuntjie by sy vrou se kleuterskool in die Pretoriase Moot betas het.
Verskeie ander kinders by dieselfde skool het intussen ook beweer die man het hulle onsedelik aangerand, het insp. Klaas van der Kooi, polisiewoordvoerder, gesê. Die polisie is nou besig om verklarings van dié kinders te neem.
Die saak waarin die vierjarige seuntjie die beweerde slagoffer is, is op 13 Februarie geopen.
Van der Kooi het gesê sodra die polisie al die verklarings gekry het, sal hulle besluit hoe om die saak verder te voer.
Die kleuterskooleienaar het gister by navraag gesê haar man is nog van geen oortreding aangekla nie. “Die polisie het my al kom sien, maar hulle het hom nog nie gespreek nie. Hulle het ook nog nie behoorlike vrae kom vra nie en eintlik weet my man niks hiervan af nie,” het sy gesê.
’n Vrou wat Beeld oor die beweringe ingelig het, het gesê ’n paar ouers het reeds hul kinders uit die kleuterskool gehaal uit vrees dat hul kinders ook onsedelik aangerand of gemolesteer sal word.
In die Moot is ’n 78-jarige man gister gearresteer nadat hy glo sy stiefkleindogter verkrag en haar broer onsedelik aangerand het toe hulle vir hom in die ouetehuis gaan kuier het.
“Hy het glo sy stiefkleindogter ses jaar gelede verkrag. In Desember verlede jaar het hy die meisie se broer onsedelik aangerand,” het Van der Kooi gesê.
Die man verskyn vandag in die Pretoriase landdroshof.
03-17-2009, 03:21 AM #3937
Pensioentrekker lê 18 uur lank vasgebind in sy huis
’n Erg beseerde pensioentrekker het sowat 18 uur lank vasgebind in sy huis in Blairgowrie, Johannesburg, gelê voordat die polisie hom gevind het.
Dit nadat hulle sy gesteelde motor teruggevind en na sy huis gegaan het.
Die man (60) het volgens mnr. Nick Dollman, Netcare 911-woordvoerder, gesê twee rowers het hom eergisteraand omstreeks 20:00 in sy huis oorval.
Die slagoffer is glo styf vasgebind met die draad van ’n klerehanger en het skedel- en gewrigbreuke opgedoen. Sy enkels is ook beseer.
“Die man het gesê hy is geslaan en geskop. Die veelvuldige kneusplekke reg oor sy liggaam getuig van ’n ernstige aanranding met moontlike inwendige beserings.”
Die polisie het hom omstreeks 14:20 in sy huis gevind.
“Hy is in ’n ernstige toestand en na die Netcare Olivedale-hospitaal geneem vir behandeling.”
Dit wil voorkom of die huis geplunder is en roof die motief was. Volgens Dollman lyk dit of die man alleen in die huis bly.
03-17-2009, 03:34 AM #3938
Spanjaard in huis aangehou en beroof
Stellenbosch. - Bewerig, naar op die maag en bang om te gaan slaap is hoe ’n Spanjaard voel nadat hy laataand in sy vakansiehuis in Somerset-Wes beroof is.
Tog gaan hy nie toelaat dat ’n misdadiger hom verdryf nie, het mnr. Carlos Grinan (43) gister vasberade gesê. Hy gaan net die sekerheid by sy woning in Dombeyastraat, Helderview, opskerp.
Grinan en sy lewensmaat woon drie maande van die jaar in Suid-Afrika, maar ten tyde van die rooftog Vrydagaand was hy alleen omdat sy twee dae vroeër na Engeland toe vertrek het.
Grinan het die betrokke aand ’n tennisvriend van Stellenbosch vir ete genooi en hom omstreeks 23:00 buite afgesien. Terwyl hy daarna besig was om skottelgoed in die skottelgoedwasser te pak, het hy eensklaps ’n man deur die venster opgemerk wat ’n wapen op hom rig. Die man het die venster deur die diefwering verder oopgeskuif en in Engels, met ’n “Afrika-aksent”, geëis dat die kombuisdeur oopgemaak word.
Grinan het omgespring en slaapkamer toe gehardloop met die gedagte om die paniekknoppie daar te druk. Omdat die kombuisdeur nie gesluit was nie, kon die rower egter inkom en hom agternasit. Voordat Grinan by die paniekknoppie kon uitkom, het hy gehoor hoe ’n wapen agter hom oorgehaal word. Hande in die lug het hy op sy knieë op die grond neergesak.
Met sy knie teen sy slagoffer se rug het die rower daarop herhaaldelik geld geëis.
Hy het geen geld nie, hy is met vakansie, het Grinan verduidelik, waarop die man sy skootrekenaar geëis het. Toe hy hoor dat dit op die boonste verdieping is, het hy Grinan na die balkon van dié oopplan-vertrek gedwing.
Van daar kon hy hoor hoe die rower met die rekenaardrade vroetel voordat hy met die trappe af by die kombuis uit-gehardloop het, het Grinan vertel.
Toe hy seker was alles is veilig, het hy die paniekknoppie op die boonste verdieping gedruk. En net daar bewend inmekaargesak.
Die ADT-sekerheidsmaatskappy was binne minute op die toneel, gevolg deur die polisie. ’n Polisieberader het hom tot in die vroeë oggendure bygestaan.
Daar is later vasgestel dat ’n selfoon, ’n iPod, reisdokumente en sowat $500 ook gebuit is.
Niemand is nog in verband met die voorval in hegtenis geneem nie, het konst. Suzan Jantjies, woordvoerder van die Somerset-Wes-polisie, gesê. Enig**iemand met inligting kan speurinsp. James Robertson by 021 850 1336 bel.
03-17-2009, 03:42 AM #3939
Uiteindelik in die hof
Grahamstad. - ’n Veroordeelde verkragter en moordenaar het gister hier in die hooggeregshof verskyn in verband met ’n aanval op ’n bejaarde vrou van Aberdeen – jare vóór die moord en verkragting waarvoor hy twee lewenslange vonnisse uitdien.
Elton Klaasen (30) is in Desember op moord- en verkragtingsklagte gevonnis nadat hy mev. Susanna van Zyl (77)in Januarie 2008 in haar huis in Aberdeen met ’n vurk aangeval, verkrag en verwurg het. Klaasen word nou ook verbind met die aanval op mev. Izzy van Rensburg (69), wat in September 2004 in haar huis in Aberdeen aangerand en beroof is.
Dit blyk Klaasen is kort ná die aanval op Van Rensburg in hegtenis geneem, maar weens ’n gesloer met forensiese getuienis is die saak destyds teen hom laat vaar.
Die prokureur vir die staat, mnr. Nico Henning, het buite die hof gesê DNS-monsters is ná die aanval aan die polisie se forensiese kantoor in Kaapstad gestuur.
“Hulle was in daardie stadium vreeslik besig en daarom het dit so lank geneem om die uitslae te kry,” het hy gesê. Die klagstaat is in Julie 2008 opgestel.
“Ons moes wag om die saak op die hofrol te kry en die moord- en verkragtingsaak moes ook eers afgehandel word,” het Henning as redes vir die gesloer genoem.
Mnr. Retief van Rensburg, Izzy se gewese man, het buite die hof gesê hy het ná drie jaar begin dreig om die verslae met behulp van ’n hofbevel in die hande te kry.
“Dit het nie gehelp nie, want die bevindinge is toe uiteindelik eers ná nog ’n jaar bekend gemaak.”
Van Rensburg se dogter, me. Reanette Rademeyer, het in die hof getuig haar ma het ná die aanval ’n persoonlikheidsverandering ondergaan. “Sy was ’n sprankelende, opgewekte en vriendelike mens . . . baie aktief, het selfs haar eie gras gesny en alleen gewoon. Sy kan nie meer ’n gesprek voer nie en lê nou net op haar bed in die ouetehuis en staar na die dak.”
Klaasen het skuld ontken op die aanklag van roof met verswarende omstandighede. Die staat wil hê hy moet minstens 15 jaar tronkstraf opgelê word indien hy skuldig bevind word.
Die saak duur vandag voort.
03-18-2009, 04:18 AM #3940
Farmer's 'killers' to appear
Johannesburg - Three men accused of killing a Limpopo farmer are expected to appear in the Modimolle Magistrate's Court next Monday, police said.
The three, all from Phomolong in Modimolle, are Andrew Sibanyoni, 20, Erick Majadibodu, 24, and Brian Haas, 23, said Superintendent Malesela Ledwaba in a statement on Tuesday.
They appeared in court on Monday and would stay in custody until their next appearance.
They allegedly shot and killed a 44-year-old man on March 6 while he was at a braai with friends on a farm outside Modimolle. They fled the scene after the shooting, leaving behind a 308 Musgrave rifle.
Police later arrested the trio and confiscated another rifle and three knives.
The three faced charges of murder, house-breaking and theft.
Man sterf terwyl hy vleis braai: 3 vas vir moord
Pietersburg. – Drie jong mans is vas weens die koelbloedige moord op ’n man terwyl hy op ’n plaas naby Modimolle (Nylstroom) vleis gebraai het vir sy vrou se verjaardag.
Mnr. Hendrik Petrus Riaan van der Walt (44) is voorverlede Vrydag op ’n kort afstand met ’n jaggeweer geskiet waar hy langs die braaivleisvuur gestaan het.
Supt. Malesela Ledwaba, polisiewoordvoerder, het gesê drie mans van Phomolong, buite Modimolle, het eergister in die landdroshof in die dorp verskyn weens onder meer die moord op Van der Walt.
Mnre. Andrew Sibanyoni (20), Erick Majadibodu (24) en Brian Haas (23) word ook van huisbraak en diefstal aangekla.
Hulle is Vrydag, die dag van Van der Walt se begrafnis, in hegtenis geneem.
Van der Walt, wat in Polokwane gewoon het, is op Vrydag 6 Maart na vriende se plaas buite Modimolle om sy vrou, Wilma, se verjaardag te vier toe hy in die linkerboarm geskiet is.
Hy het inmekaargesak en is sekondes later dood.
Mnr. Job Herbst, plaasbestuurder, was erg ontsteld omdat die polisie hom die dag ná die moord sowat vier uur lank ondervra het.
Hy het gesê hy is nie eens toegelaat om alleen na die badkamer te gaan sonder ’n polisielid by hom nie.
Ledwaba het gesê Herbst se ondervraging was deel van die ondersoek.
Volgens hom het die polisie tydens hul ondersoek beslag gelê op ’n .22-geweer, asook drie messe. Die .308-jaggeweer wat op die plaas gekry is naby waar Van der Walt vermoor is, maak ook deel van die polisie-ondersoek uit.
Dié geweer is glo sowat drie weke voor die moord tydens ’n huisrooftog in die gebied gesteel.
Die drie mans is steeds in aanhouding en sal Maandag weer in die landdroshof in Modimolle verskyn.
Page generated in 0.71265 seconds with 16 queries